വീട് തന്നെ സമാന്തര ടെലിഫോണ് എക്സ്ചേഞ്ചാക്കി: പ്രതി അറസ്റ്റില് സമാന്തര ടെലിഫോണ് എക്സ്ചേഞ്ച് കേസില് മലപ്പുറത്ത് ഒരാള് കൂടി അറസ്റ്റില്. മലപ്പുറം കിഴിശ്ശേരി സ്വദേശി മിസ്ഹബ് ആണ് അറസ്റ്റിലായത്.കോടതിയില് ഹാജരാക്കിയ പ്രതിയെ റിമാന്ഡ് ചെയ്തു. താമസിക്കുന്ന വീട് തന്നെ സമാന്തര ടെലിഫോണ് എക്സ്ചേഞ്ച് ആക്കി മാറ്റിയ ഹൈടെക്ക് സൈബര് കുറ്റവാളിയെ ആണ് പോലീസ് പിടികൂടിയത്.കിഴിശ്ശേരി സ്വദേശിയായ മിസ്ഹബ് തന്റെ വീട്ടിലും സഹോദരിയുടെ വീട്ടിലും എക്സ്ചേഞ്ചുകള് പ്രവര്ത്തിപ്പിച്ചിരുന്നു. പ്രതി ഉപയോഗിച്ചിരുന്ന സിം കാര്ഡുകളും, മോഡം, റൂട്ടര്, ലാപ്പ്ടോപ്പ് സെര്വര് അടക്കമുള്ള ഉപകരണങ്ങളും പോലീസ് കണ്ടെത്തി . സൈബര് പോലീസ് നടത്തിയ പഴുതടച്ച അന്വേഷണമാണ് പ്രതിയെ കുടുക്കിയത്.വര്ഷങ്ങളായി മിസ്ഹബ് സമാന്തര ടെലിഫോണ് എക്സ്ചേഞ്ച് പ്രവര്ത്തിപ്പിച്ചിരുന്നതായി പോലീസ് പറയുന്നു . മൈസൂര് കേന്ദ്രീകരിച്ച് നടന്ന സമാന്തര ടെലിഫോണ് എക്സ്ചേഞ്ച് കേസിലും ഒരു വര്ഷം മുമ്ബ് പോലീസ് മിസ്ഹബിനെ അറസ്റ്റ് ചെയ്തിരുന്നു. പുതിയ കേസില് സര്വര് കണ്ടെത്തിയത് കേസില് നിര്ണായകമാകുമെന്നാണ് പോലീസ് നിഗമനം .